गंगावाडी मेले में पहलवानों का दंगल आज
गंगावाडी मेले में 27 पहलवानों की जोड़ दांव पेंच दिखाएगी। वही लड़कियों की जोड़ भी जोर आजमाईश करेंगी। नगर पालिका द्वारा गंगावाड़ी मेले में दंगल का आयोजन शुक्रवार को किया जा रहा है। जो शाम 5 बजे शुरू होगा। कार्यक्रम के मुख्यअतिथि मप्र कांग्रेस कमेटी के सचिव चेतन प्रेमनारायण यादव होंगे। वहीं अध्यक्षता जिला पंचायत अध्यक्ष महेश परमार करेंगे। कार्यक्रम में पंच कमेटी सदस्य राम भैय्या यादव उज्जैन, शंकर पहलवान उस्ताद महिदपुर, नाना पहलवान भीमाखेड़ा, कैलाश जोशी पहलवान, मुजम्मिल नागौरी पहलवान होंगे। संचालन कन्हैया पहलवान भीमाखेड़ा द्वारा किया जाएगा। कार्यक्रम में निर्णायक के रूप शिव बाथम पहलवान, संतोष यादव होंगे। दंगल के आयोजन को नपाध्यक्ष कय्यूम नागौरी, उपाध्यक्ष कैलाश राठी, सीएमओ बलराम भूरे, विक्की यादव, मेला प्रभारी राधेश्याम यादव सहित पार्षदों आदि ने सफल बनाने का अनुरोध किया।
जगदीश व्यायामशाला में तैयारी करती बालिकाएं।
hin_Deva hin_Deva hin_Deva